
1. UVOD 

Gradska plinara Zagreb d.o.o. (GPZ) distribuira prirodni plin od dobavljača do korisnika na području gradova Zagreba, Zaprešića i Velike Gorice, općina Brdovec, Pušća, Marija Gorica i Dubravica, te brine o proširenju, sigurnosti, rekonstrukciji i izgradnji distribucijskog sustava.
Prirodni plin je specifičan energent koji izvorno nema boju i miris (odnosno ima slab miris) te pošto je vrlo opasan medij, nekontrolirano istjecanje prirodnog plina može biti uzrok gušenja, eksplozije ili požara.	
U svrhu sigurnog i pouzdanog rada distribucijskog sustava GPZ provodi zakonski obavezu praćenja/nadziranja rada distribucijskog sustava a što uključuje aktivnosti vezane uz elemente sustava kao što su: plinovodi, redukcijske stanice, razdjelne stanice, mjerno-redukcijske stanice, odorizacijske stanice, sustav katodne zaštite te sustav za daljinski nadzor. 
Također obaveza distributera je i preuzimanje prirodnog plina koji kvalitetom odgovara standardnoj kvaliteti plina propisana zakonskom regulativom. Kvaliteta plina kontinuirano se prati on-line stacionarnim kromatografskim uređajem. 
GPZ-e je dužna plin odorirati te pratiti učinkovitost odorizacije sukladno odredbama posebnih zakona, propisa, normi, pravila struke i internih tehničkih akata sustava kojima se uređuju tehnički uvjeti odorizacije.
Obaveza GPZ-a kao operatora distribucijskog sustava je i vođenje distribucijskog sustava kao i briga o uravnoteženju distribucijskog sustava te održavanje radnih parametara distribucijskog sustav na način koji će omogućiti siguran i pouzdan rad distribucijskog sustava. 
Nadzor nad vođenjem distribucijskog sustava provodi se pomoću procesne, 
mjerne, registracijske, komunikacijske i računalno-programske opreme.
Telemetrijska stanica (RTU) nalazi se u sklopu postojećih objekata plinskog sustava, a služi za mjerenje, pretvorbu i slanje/primanje radio vezom određenih parametara plinskog sustava odnosno naloga iz Distribucijskog centra. Podaci koje se nadziru i telemetrijski prenose u/iz distribucijskog centra:
· analogni podaci: 
· ulazni tlak, 
· izlazni tlak/-ovi,
· napon i struja baterije RTU-a,
· protok/-ci, trenutni ( koji se prikazuju kao nm3/h)
· zahtjev za zatvaranje slavine (izvanredne okolonosti)
· zahtjev za isključenje elektroenergetskog napajanja telemetrijske stanice (osnovna namjena daljinsko testiranje autonomije ugrađenih baterija)
· zahtjev za isključenje napajanja odorizacijske stanice (izvanredne okolnosti)
· digitalni podaci: 
· frekvencija impulsa s turbinskog mjerila (za izračun trenutnog kao i satnog protoka nm3/h)
· vrata ograde (ako postoje)
· vrata plinskog dijela stanice
· vrata telemetrijske opreme (ulaz u prostoriju ili vrata ormarića)
· električno napajanje (230V ili baterije)
· stanje pretvarača 230V/24V (ispravno ili kvar)
· stanje pretvarača 24V/24V (ispravno ili kvar).



2. SUSTAV RADIO VEZA

Gradska plinara Zagreb koristi vlastiti funkcionalni sustav radijskih veza u području 0.7 m od 1981. godine. Sustav radio komunikacija Gradske plinare sastoji se od dvije cjeline: 		
· sustava za prijenos podataka (telemetrija) 
· sustava za govorne komunikacije s pokretnim radio stanicama. 
Oba sustava čine jedinstveni radio komunikacijski sustav.
Područje koje je od interesa za distribuciju plina pokriveno je uz pomoć četiri repetitora. Repetitori se nalaze na krovu zgrade Gradske plinare u Radničkoj cesti u Zagrebu i na vrhu brda Svetonedeljski Breg (kraj Svete Nedjelje). Distribucijski centar (centar veza) smješten je u prizemlju zgrade objekta 20 u Radničkoj cesti 1. 
Prijenosni sustav govorne radijske veze čine bazne postaje i usmjereni linkovi, a temelje se na analognom uređaju tipa  TAIT, T855 i T856 i analogno-digitalnom uređaju tipa Motorola SLR5500 koji rade u frekventnom području 440-470 MHz.


2.1. PRIJENOS PODATAKA - TELEMETRIJA

Sustav za prijenos podataka služi za daljinski nadzor i upravljanje plinskom mrežom. U tom sustavu koristi se simpleksni mod komuniciranja repetitora s krajnjima nepokretnim radio stanicama (telemetrijske stanice) slijedeće frekvencije:
f = 463,075 MHz.
Snaga odašiljača oba repetitora (Neboder 16. kat i Svetonedeljski breg) iznosi 5 W, a koriste se vertikalno polarizirane kolinearne antene.
U objektima na obje lokacije repetitora nalaze se redundantni uređaji odašiljača i prijamnika, također radi ostvarivanja pouzdane veze s krajnjim radio stanicama. 
Krajnje telemetrijske radijske stanice smještene su u sklopu objekata plinskog sustava od interesa za daljinsko nadziranje sustava. 
One služe za odašiljanje mjernih podataka (telemetrija) iz  objekata plinskog sustava prema centru veza te za prijem upravljačkih signala vezanih za potrebu zatvaranja ventila, isključenja elektroenergetskog napajanja i sl. 
		Raspored krajnjih radio stanica po telemetrijskim mrežama napravljen je na osnovama kriterija bolje veze s odgovarajućim repetitorom i raspoloživosti kapaciteta. 
		Broj krajnjih radio stanica u telemetrijskoj mreži ovisi o trenutnoj izgrađenosti sustava. 
Kod krajnjih stanica koriste se vertikalno polarizirane yagi antene.
Sustav za daljinski nadzor i upravljanje radi u simpleksu na principu poziv – odziv. Komunikacijski PLC na 16. katu nebodera poziva određenu radio stanicu, a krajnja radio stanica šalje svoj odziv kad je pozvana. Ne postoji mogućnost da se neka krajnja radio stanica sama javi kad nije pozvana.
Stanje plinske mreže nadzire se i upravlja uz pomoć centralnog računalnog sustava koji je smješten u distribucijskom centru. 
Nakon obrade primljenih mjernih podataka sa pojedinih objekata sustava stanje odabranog dijele plinske mreže prikazuje se na ekranima/monitorima u distribucijskom centru.




	2.2. GOVORNE VEZE

Projektirana i izvedena mreža govornih veza omogućuje povezivanje servisnih ekipa na terenu međusobno i s centrom veza. 
U te svrhe koriste se repetitori govorne mreže na lokacijama zgrade Gradske plinare i brda Svetonedeljski Breg te pokretne radijske stanice (uključene i stanice ručne vrste). 
Dio pokretnih radio stanica ugrađen je u vozila koja koriste servisne ekipe na terenu. Komunikacija između pokretnih radio stanica može se ostvariti samo preko centra veza u zgradi Gradske plinare. 
Sve govorne komunikacije u sustavu registriraju se uz pomoć snimača govornog prometa u Distribucijskom centru.
U govornom se sustavu koristi polu dupleksni mod rada. 
Oba repetitora, na već naznačenim lokacijama, koriste isti frekvencijski par sa sljedećim frekvencijama za pokretnu radijsku postaju:
· frekvencija odašiljača pokretne stanice: fTM = 453,925 MHz,
· frekvencija prijemnika pokretne stanice: fRM = 443,925 MHz,
i obratno za repetitore.
Repetitori koriste vertikalno polarizirane kolinearne antene. U objektima oba repetitora nalaze se pričuvni radio uređaji repetitora koji se prema potrebi stavljaju u funkciju intervencijom stručne osobe zadužene za održavanje istog.

U govornoj radijskoj mreži obavljaju se dvije vrste prometa:
· pokretna radio stanica (ili ručna radio stanica) – pokretna radio stanica (ili ručna radio stanica), isključivo preko centra veza,
· pokretna radio stanica (ili ručna radio stanica) – centar veza.
Radi smanjivanja utjecaja smetajućih signala od radio sustava drugih korisnika u govorni radio sustav Gradske plinare ugrađena je tzv. 'podtonska signalizacija', skraćeno CTCSS (Continuous Tone Coded Squelch System). 
Ona se osniva na moduliranju odašiljačkih signala svake od radio stanica u sustavu jednim tonom frekvencija kojeg je ispod donje granice standardnog govornog pojasa frekvencija. U GPZ koristi se frekvencija od 67 Hz (A mrežu) i 71Hz (B mrežu) za ovu vrstu signalizacije. 
Svi prijemnici u sustavu, pa tako i repetitorski, imaju ugrađen dekoder za detekciju takvog signalizacijskog tona koji omogućuje daljnju obradu ('ulaz') primljenog signala samo onih radio stanica signali kojih su modulirani opisanim signalom odnosno 'obilježeni' odgovarajućom signalizacijom. 

Opisani radio komunikacijski sustav, s telemetrijskom i govornom mrežom, bitna je spona u osiguravanju potrebne sigurnosti plinskog distribucijskog sustava, održavanju kvalitetne i dostatne opskrbe potrošača prirodnim plinom.


3. OPĆI UVJETI UPORABE

Elektronička oprema telemetrijske radio veze koristi se u postojećim distribucijskim plinskim stanicama i na lokacijama (repetitora) baznih radijskih postaja u srednje vlažnim zatvorenim prostorijama sa temperaturnim oscilacijama (5 - 30°C).  Antenski sustavi koriste se u srednje vlažnim klimatskim uvjetima izloženim visokom intenzitetu sunčevog zračenja (UV zračenje temperature do 40°C) kao i u blažim zimama gdje temperatura doseže do minus 10°C (djelomično sa snijegom i ledom - kontinentalno područje Zagreba i okolice). 

4. TEHNIČKE ZNAČAJKE UGRAĐENE OPREME

4.1.   Radio-predajni modul TAIT856-20 (440 - 470 MHz)
•	Uređaj je predviđen za rad u analognim sustavima za prijenos podataka i koristi se u sklopu krajnje radijske postaje u sustavu
•	Radni pojas temperatura    -20 do +60 °C
•	Kanalni razmak 12,5/20/25 kHz, programski promjenjiv
•	Stabilnost frekvencije ±1 ppm u radnom pojasu temperatura
•	Programabilna RF izlazna snaga do 25 W
•	Vrijeme dostizanja pune snage  < 30 ms
•	Impedancija antenskog priključka 50Ω, suosni konektor tip N, ženski
•	Napajanje 12 VDC, '-' pol na masi 

4.2.   Radio-prijamni modul TAIT855-20 (440 - 470 MHz)
•	Uređaj je predviđen za rad u analognim sustavima za prijenos podataka i koristi se u sklopu krajnje radijske postaje u sustavu
•	Radni pojas temperatura    -20 do +60 °C
•	Kanalni razmak 12,5/20/25 kHz, programski promjenjiv
•	Stabilnost frekvencije ±1 ppm u radnom pojasu temperatura
•	Osjetljivost (sa uključenim de-emphasis filterom): -117dBm
•	Impedancija antenskog priključka 50Ω, suosni konektor tip N, ženski
•	Napajanje 12 VDC, "-" pol na masi 


4.3.   Digitalni radio-modem RACOM RipEX2 (400 - 470 MHz)
•	Uređaj je predviđen za prijenos podataka u digitalnom sustavu i koristi se kao repetitor ili krajnja radijska postaja u sustavu
•	Radni pojas temperatura    -40 do +70 °C
•	Kanalni razmak 6,5/12,5/25 kHz, programski promjenjiv
•	Stabilnost frekvencije ±0,5 ppm u radnom pojasu temperatura
•	Impedancija antenskog priključka 50Ω, konektor tip TNC, ženski
•	Kompatibilnost prijenosa podataka u radio kanalu s drugim RipEX2 uređajima
•	Napajanje 10-30 VDC, "-" pol na masi


4.4.   Repetitor Motorola SLR5500 (403 - 470 MHz)
•	Uređaj je predviđen rad u analognim i digitalnim sustavima za govornu mrežu
•	Radni pojas temperatura    -30 do +60 °C
•	Kanalni razmak 12,5/20/25 kHz, programski promjenjiv
•	Stabilnost frekvencije ±0,5 ppm u radnom pojasu temperatura
•	Impedancija antenskog priključka 50Ω
•	Povezivanje s drugim repetitorima putem IP Site Connect-a
•	Napajanje 12 VDC, "-" pol na masi ili 230 VAC

4.5.   DUPLEXER Antenski preklopnik
•	Uređaj je predviđen za rad u analognim sustavima za prijenos podataka i koristi se u sklopu krajnje radijske postaje u sustavu
•	Gušenje: < 1.2dB ili bolje
•	Izolacija: 65dB ili bolja
•	SWR: 1:1,5 ili bolje
•	Frekvencijsko područje: 440-470 MHz
•	Tip priključka: suosni konektor tip N, ženski
•	Impedancija: 50Ω

4.6. BPBR filter
•	Gušenje: < 1.2dB ili bolje
•	Pass/reject širina: 5-7 MHz
•	Propusni pojas: pojedinačni kanal podešavanje ≤ 0.7 dB
			višestruki podesivi kanal 2 MHz BW: ≤ 0.8 dB
•	Prigušenje: pojedinačni kanal podešavanje  ≥ 80 dB
		       višestruki kanal podešavanje 2 MHz BW: ≥ 55 dB
•	SWR: 1:1,5 ili bolje
•	Frekvencijsko područje: 406 - 470 MHz
•	Tip priključka: suosni konektor tip N, ženski
•	Impedancija: 50Ω


4.7.   Antena (440-470MHz)
•	Tip: usmjerena, kanalna, vertikalna polarizacija
•	Dobitak: ≥10dB
•	Radno frekvencijsko područje: 440-470MHz
•	Suosni konektor u sklopu sa antenom (na kabelu dužine 1m) tip N, ženski
•	Za snage do 25W


4.8.   Antenski kabel malih gubitaka
•	Nazivna impedancija 50Ω
•	gubitci ≤ 9dB/100m pri 450 MHz
•	dielektrik PE pjena
•	promjer vanjske obloge ≤ 11 mm

4.9.   Konektor N-muški za kabel malih gubitaka
•	mehanička zaštita IP67 ili bolja
•	return loss do 1 GHz ≤ 32 dB
•	otpor vanjskog kontakta ≤ 0,5 mΩ
•	otpor unutarnjeg kontakta ≤ 2 mΩ
•	metoda spajanja sa navojem i maticom

5.   OPSEG TRAŽENIH USLUGA

5.1. Preventivno održavanje
Popis poslova preventivnog održavanja na sustavu digitalne radio veze za prijenos podataka:
· Preventivni pregled  radio opreme na lokaciji naručitelja sa korekcijom parametara prema važećim radijskim dozvolama. Ovaj pregled obavlja se jednom godišnje, prema dogovorenim terminima, i u radno vrijeme naručitelja. 
· Korekcije na opremi koje se mogu obaviti na terenu u sklopu tehničkog pregleda, zaračunate su u cijenu pregleda. 
· Po završetku pregleda izvođač je dužan dostaviti protokol o ispitivanju sa istaknutim mjernim rezultatima, te izvještaj o uočenim nepravilnostima koje se naknadno moraju sanirati korektivnim održavanjem.  Uz protokole prilaže se i potvrda  o umjeravanju instrumenata koja nije starija od godinu dana.

Lokacije na kojima se nalaze bazne radio postaje:
· GPZ, Radnička 1, Zagreb
· objekt OiV-a, brdo Svetonedeljski Breg kraj Svete Nedjelje

U sklopu preventivnog pregleda, na svim navedenim lokacijama, obavljaju se slijedeće aktivnosti:

· Pregled i mjerenje parametara antenskog sustava (mjerenje impedancije, gušenja i SWR antenskog sustava),
· Pregled i mjerenje RF parametara radio postaje (mjerenje osjetljivosti, izračene snage, odstupanja od frekvencije, devijacije, analiza spektra),
· Pregled i mjerenje parametara opreme za napajanje (kontrola napona u radnim uvjetima opreme),
· Pregled, mjerenje NF parametara radio postaje i provjera rada modema (mjerenje nivoa NF signala, izobličenost signala)

5.2. Korektivno održavanje
Korektivno održavanje podrazumijeva:
-	Servisna podrška ponuditelja za opremu u radionici ponuditelja.  
-	Defektaža na terenu u smislu obavljanja pojedinih mjerenja radijskih parametra (ili radijskih smetnji) na poziv naručitelja. Radovi defektaže odnose se na digitalni sustav radio veza za prijenos podataka.
-	Radovi na rekonstrukciji antenskih sustava na poziv naručitelja (zamjena dotrajalih koaksijalnih kabela, rekonstrukcija antena, i sl.)


5.3. Interventno održavanje
Intervencije se izvršavaju na poziv naručitelja u slučaju gubitka nadzora nad postrojenjem uzrokovanim kvarom na digitalnoj radijskoj opremi ili sumnjivim ponašanjem opreme. Interventno održavanje kod naručitelja obavlja se zamjenom neispravnih modula (dijelova), pri čemu se prvenstveno koristi skladište rezervnih dijelova naručitelja (u iznimnim situacijama i ponuditelja) ili popravkom istih na terenu.
U slučaju da kvar na opremi nije moguće otkloniti zamjenom i/ili popravkom neispravnih modula (starost postojeće opreme – nedostatak rezervnih dijelova) ponuditelj mora biti u mogućnosti implementirati zamjensko privremeno rješenje u što kraćem roku.
U tom smislu ponuditelj mora biti sposoban započeti interventne radove (montaža zamjenskih dijelova) kod naručitelja u roku 24 sata od poziva naručitelja.

5.4. Kamion s košarom
Na nekim lokacijama prilikom pregleda antenskog sustava potrebno je osigurati vozilo s košarom. Košara mora imati nosivost za dvije osobe s opremom (minimalno 200 kg). Minimalni bočni doseg košare treba biti 5 m, a minimalni visinski domet 10 m. Djelokrug stroja treba biti 360 stupnjeva, te košara treba imati mogućnost zakretanja.





6.   DOKUMENTACIJA UZ IZVRŠENE RADOVE

Uz svaki popravak (radove) i/ili zamjenu dijela opreme obvezno je priložiti: 

•	Atest (certifikat) opreme
•	Ispitne listove o izvršenim radovima
•	Korisničke priručnike – na zahtjev

